ענת גורן

ענת גורן (נולדה ב-27 בספטמבר 1973) היא עיתונאית ובמאית סרטים תיעודיים ישראלית. גורן נולדה לאם מורה ממוצא הונגרי, ולאב ששירת במוסד ובהמשך בשב"כ. יש לה שתי אחיות. היא גדלה בפרדס חנה, ולמדה בבית הספר "אלונים" ביישוב. בתקופת התיכון שהתה ברפובליקה הדומיניקנית ובקנדה במסגרת שליחות של משפחתה. בצה"ל שירתה כפקידה פלוגתית בחטיבת הצנחנים. לאחר שהשתחררה עבדה באל על. החלה ללמוד בבית הספר כותרת, אך לא סיימה את לימודיה. עבדה במשך שלוש שנים כתחקירנית בתוכנית "חמש עם גדי סוקניק" של חברת החדשות של ערוץ 2, ולאחר מכן ככתבת בתוכנית. בשנת 2000 עברה לעבוד בתוכנית "אולפן שישי" של חברת החדשות. לאחר שהות בת שנה בבוסטון עם בן זוגה רביב דרוקר שלמד באוניברסיטת הרווארד, החלה לעבוד במגזין החדשות של ערוץ 10. כמו כן הגישה את התוכנית כל בוקר. ב-2007 עברה לזכיינית ערוץ 2 רשת והגישה יחד עם עמנואל רוזן את תוכנית התחקירים "קופסה שחורה". ב-2008 יצרה את הסדרה התיעודית "אדרנלין" ששודרה במשך שתי עונות. בשנת 2014 החלה לעבוד בתוכנית "המקור" של ערוץ 10. במרץ 2016 החלה להגיש את התוכנית "היום שהיה" במקום רומי נוימרק שעברה לתאגיד השידור הישראלי. במאי עד יוני 2017 שודרה תוכנית המציאות תיעודית "החיפוש" בהנחייתה של גורן. בשנים 2017–2019 יצרה את הסדרה התיעודית "דיין: המשפחה הראשונה" שעלתה לשידור ב-19 ביוני 2019 ב-STINGTV ובyes דוקו. הסדרה שודרה לאחר מכן גם ברשת 13. לאורך השנים יצרה מספר סרטים וסדרות תיעודיים: "ג'ובניקים" - משימה של פעם בחיים" - על חיילי צה"ל שמשימתם לפנות את נווה דקלים בתקופת ביצוע תוכנית ההתנתקות. "כל אנשי הקמפיין" - שליווה את מסעות הבחירות של המפלגות הגדולות לקראת הבחירות לכנסת ה-17 ב-2006 "א' מבית הנשיא" - שתיעד את סיפורה של אורלי רביבו חושפת פרשת ההטרדות המיניות של נשיא המדינה משה קצב. "נחצ'ה" - על המלחין נחום היימן ובתו סי היימן. "מוסא/ בלי לומר מלה" - סיפורו של ילד בן לאם אתיופית ולאב סודני, מסתננים לישראל. "הרצוג" - שליווה את מסע הבחירות של יצחק הרצוג והמחנה הציוני לקראת הבחירות לכנסת העשרים. "המתמודדים" - סדרה דוקו-קומית על ארבעה מועמדים בבחירות המקומיות של שנת 2018 בהוד השרון, תל אביב, ערד ומעלות תרשיחא שעלתה בכאן 11. גורן מלווה את הקמפיינים ברגעים קומיים, מרגשים ומטלטלים. "הטעויות המוצלחות שלי" - תוכנית ראיונות אישית ואינטימית בערוץ כאן 11. החושפת כיצד התמודדו דמויות מוכרות מלב העשייה עם הכישלונות הקשים וההחמצות שעיצבו את חייהם האישיים והמקצועיים, החולשות האישיות, ואיך הם ניערו עצמם אחרי פדיחות ובושות. גורן היא בת זוגו של העיתונאי רביב דרוקר, והם הורים לארבעה בנים. הם מתגוררים בתל אביב. ענת גורן, ברשת החברתית אינסטגרם ענת גורן, במיזם "אישים" לתיעוד היצירה הישראלית ענת גורן, במסד הנתונים הקולנועיים IMDb (באנגלית) ענת גורן, באתר "אידיבי", מאגר הידע העברי לקולנוע ישראלי ועולמי טל היינריך, התקרבה לצלחת, באתר nana10‏, 22 במאי 2006 לי-אור אברבך, רגע לפני, באתר nrg‏, 26 בינואר 2007 חגית גינזבורג, אני, ענת גורן, באתר ynet, 23 בינואר 2008 ענת ג'ורג'י, אופיר בר-זהר, הבמאית ענת גורן: "אנדרנלין ישראלי? יש אנשים שישנים בלילה עם אוזניות כדי להתעדכן בחדשות", באתר TheMarker‏, 16 בספטמבר 2010 לי-אור אברבך, ‏ענת גורן: "הרגשתי שהרצוג יהיה רה"מ הבא, שהעם מאס בביבי", באתר גלובס, 20 במאי 2015 "התבאסתי שביבי יצא גדול", באתר העין השביעית, 10 ביוני 2015 טל גרנות, ‏ענת גורן: אני במקום שאני צריכה להיות בו, באתר onlife,‏ 11 במאי 2017 חגית ברונסקי, ‏"יחימוביץ' כתבה לי: 'אם ארצה להתאבד, אעשה את זה לבד'", באתר גלובס, 7 ביוני 2017 אריאל שנבל, ‏"אני ורביב לא בקו העוני, אבל כן בגירעון בכל חודש", בעיתון מקור ראשון, 23 בדצמבר 2018 רותי זוארץ, ‏ענת גורן: "אולי אני ורביב נזמין את עצמנו לדאבל דייט עם ביבי ושרה", באתר onlife,‏ 29 בדצמבר 2018 גבי בר-חיים, עסק משפחתי, באתר "ידיעות אחרונות", 11 ביוני 2019 גילי איזיקוביץ, ענת גורן מצטרפת לצוות "המקור", באתר הארץ, 1 בספטמבר 2014 יקי הפשטיין, ‏משפחת דיין: שלושה דורות של שערוריות תוצרת ישראל, בעיתון מקור ראשון, 10 ביולי 2019 מרים קוץ, מי הזיז את המציאות שלי, באתר ynet, 29 בספטמבר 2005 ענת גורן, א' מבית הנשיא - הסרט המלא: "קצב התקרב, השעין אותי ואנס", באתר nana10‏, 5 ביוני 2013 נחצ'ה: איש חמוץ מתוק, אתר יס דוקו סמדר שילוני, "נחצ'ה": הצד האחר של נחום היימן, באתר ynet, 26 במרץ 2015 לי-אור אברבך, ‏ענת גורן: "הרגשתי שהרצוג יהיה רה"מ הבא, שהעם מאס בביבי", באתר גלובס, 20 במאי 2015 יוני פרוים, רביב דרוקר וענת גורן יוצאים לבלות עם התינוק החדש, במדור "פנאי פלוס" באתר ynet‏, 10 בספטמבר 2017